9. การจัดการ

 โครงสร้างการจัดการ

โครงสร้างการจัดการของธนาคาร ประกอบด้วย คณะกรรมการธนาคาร
ที่ปรึกษาคณะกรรมการธนาคาร คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน คณะกรรมการที่ปรึกษาคณะจัดการ
คณะจัดการ และคณะอนุกรรมการ จำนวน 12 คณะ ซึ่งคณะกรรมการแต่ละคณะจะมีหน้าที่
และความรับผิดชอบ สรุปได้ดังนี้

คณะกรรมการธนาคาร 

คณะกรรมการของธนาคารกสิกรไทย จำกัด (มหาชน) ตามหนังสือรับรองกระทรวงพาณิชย์ ลงวันที่
23 เมษายน 2545 มีจำนวน 16 ท่าน ประกอบด้วย

1. นายบรรยงค์ ล่ำซำ ประธานกรรมการ

2. พล.ต.อ.เภา สารสิน รองประธานกรรมการ

3. นายบัณฑูร ล่ำซำ กรรมการ

4. นายศุกรีย์ แก้วเจริญ กรรมการ

5. ม.ร.ว.สฤษดิคุณ กิติยากร กรรมการ

6. ม.ร.ว.ยงสวาสดิ์ กฤดากร กรรมการ

7. นายสมชาย บุลสุข กรรมการ

8. นางสุจิตพรรณ ล่ำซำ กรรมการ

9. ศ. ดร. สุชาดา กีระนันทน์ กรรมการ

10. ศ. ดร. ยงยุทธ ยุทธวงศ์ กรรมการ

11. ดร. อภิชัย จันทรเสน กรรมการ

12. Mr. Charles L. Coltman, III กรรมการ

13. Mr. William Mark Evans กรรมการ

14. Ms. Elizabeth Sam กรรมการ

15. นายฉายศักดิ์ แสง-ชูโต กรรมการ

16. ดร. ชวินท์ ธัมมนันท์กุล กรรมการ

กรรมการผู้มีอำนาจลงนามแทนธนาคาร ประกอบด้วย ประธานกรรมการ หรือ กรรมการผู้จัดการ
ลงลายมือชื่อและประทับตราสำคัญของธนาคาร หรือ พล.ต.อ.เภา สารสิน นายศุกรีย์ แก้วเจริญ
ม.ร.ว.สฤษดิคุณ กิติยากร ม.ร.ว. ยงสวาสดิ์ กฤดากร หรือ นายสมชาย บุลสุข
กรรมการสองในห้าท่านนี้ลงลายมือชื่อและประทับตราสำคัญของธนาคาร

 อำนาจของคณะกรรมการธนาคาร

1. มีอำนาจดูแลและจัดการธนาคารให้เป็นไปตามกฎหมาย วัตถุประสงค์และข้อบังคับของธนาคาร
รวมทั้งมติของที่ประชุมผู้ถือหุ้น

2. มีอำนาจแต่งตั้งกรรมการคนหนึ่ง เป็น ประธานกรรมการ และจะแต่งตั้งรองประธานกรรมการ
ก็ได้ ตามที่คณะกรรมการเห็นสมควร

3. มีอำนาจแต่งตั้ง กรรมการผู้จัดการ และจะแต่งตั้งผู้หนึ่งผู้ใดคนเดียวหรือหลายคน
เป็นกรรมการรองกรรมการผู้จัดการ และกรรมการผู้ช่วยกรรมการผู้จัดการก็ได้
ตามที่คณะกรรมการเห็นสมควร

4. มีอำนาจแต่งตั้งคณะจัดการคณะหนึ่ง ประกอบด้วย กรรมการผู้จัดการ
และพนักงานของธนาคารจำนวนหนึ่ง
มีอำนาจหน้าที่จัดการงานและดำเนินกิจการของธนาคารตามที่คณะกรรมการธนาคารกำหนด
โดยให้กรรมการผู้จัดการ เป็นประธานคณะจัดการโดยตำแหน่ง

5. มีอำนาจแต่งตั้งกรรมการจำนวนหนึ่ง เป็น กรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการธนาคารเห็นสมควร

 หน้าที่และความรับผิดชอบของคณะกรรมการธนาคาร

1. คณะกรรมการธนาคารมีหน้าที่ตามข้อบังคับของธนาคาร
ซึ่งรวมถึงการดูแลและจัดการธนาคารให้เป็นไปตามกฎหมาย วัตถุประสงค์ และข้อบังคับของธนาคาร
รวมทั้งมติของที่ประชุมผู้ถือหุ้น

2. ให้ความเห็นชอบวิสัยทัศน์ ภารกิจ คุณค่าที่ธนาคารมุ่งหวัง และจรรยาบรรณในการดำเนินธุรกิจ

3. พิจารณาและอนุมัติกลยุทธ์ แผนธุรกิจและงบประมาณ
รวมทั้งติดตามดูแลการปฏิบัติการและผลการดำเนินงานของฝ่ายจัดการให้เป็นไปตามแผนธุรกิจและงบประมาณที่วางไว้อย่างมีประสิทธิผล

4.
พิจารณามอบอำนาจให้กรรมการผู้จัดการมีอำนาจดำเนินการในธุรกิจธนาคารภายใต้งบประมาณค่าใช้จ่ายประเภททุน
และงบประมาณค่าใช้จ่ายที่คณะกรรมการได้อนุมัติให้ดำเนินการในโครงการต่าง ๆ นอกจากนี้
คณะกรรมการจะพิจารณาอนุมัติสินเชื่อที่มีวงเงินรวมเกินกว่า 3,000 ล้านบาท
รวมทั้งธุรกรรมทางการเงินทุกประเภทที่เกินอำนาจของกรรมการผู้จัดการ

5. พิจารณาให้ความเห็นชอบนโยบายการบริหารทรัพยากรบุคคลและแผนพัฒนาผู้บริหาร
รวมถึงการกำหนดค่าตอบแทน และจัดให้มีการประเมินผลการปฏิบัติงานของกรรมการผู้จัดการ

 6. ดูแลกำกับให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม

7. ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
ให้ทำหน้าที่อย่างมีประสิทธิผล

8. อนุมัติงบการเงินประจำงวดและประจำปี
และดูแลให้งบการเงินเป็นไปตามหลักการบัญชีที่รับรองทั่วไป

9. ดูแลให้มีการสื่อสารในเรื่องต่าง ๆ กับผู้ร่วมมีส่วนได้ส่วนเสียของธนาคารและสาธารณชน

 การแต่งตั้งและถอดถอนกรรมการธนาคาร

1. กรรมการของธนาคารให้ที่ประชุมผู้ถือหุ้นเป็นผู้เลือก
โดยมีจำนวนไม่น้อยกว่าเจ็ดคนและไม่เกินสิบหกคน
ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและจะเป็นผู้ถือหุ้นของธนาคารหรือไม่ก็ได้
ในการลงคะแนนเสียงเลือกตั้งกรรมการให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2. ในการประชุมสามัญประจำปีของธนาคารทุก ๆ คราว
ให้กรรมการลาออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม

3. ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้

4. กรรมการย่อมพ้นจากตำแหน่งเมื่อถึงแก่กรรม ยื่นใบลาออกจากตำแหน่งก่อนถึงกำหนด
ศาลมีคำสั่งให้ออกหรือที่ประชุมลงมติให้ถอดถอนจากตำแหน่ง
หรือขาดคุณสมบัติตามที่กำหนดไว้ในข้อบังคับ

5. หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
และบุคคลซึ่งเข้าเป็นกรรมการแทนนี้
จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

 การมอบอำนาจโดยคณะกรรมการธนาคาร

ที่ประชุมคณะกรรมการธนาคาร ครั้งที่ 6/2543 เมื่อวันที่ 25 พฤษภาคม 2543
ได้พิจารณาอนุมัติการมอบอำนาจให้พนักงานธนาคารระดับรองกรรมการผู้จัดการ
เป็นผู้มีอำนาจกระทำการแทนหรือในนามธนาคาร โดยให้ผู้รับมอบอำนาจดังกล่าว จำนวน 2 ท่าน
สามารถมอบอำนาจช่วงให้พนักงานของหน่วยงานต่าง ๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล

 อำนาจดำเนินการของธนาคาร

นอกเหนือจากการมอบอำนาจให้พนักงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร
เพื่อกระจายอำนาจให้พนักงานที่ดำรงตำแหน่งต่าง ๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความคล่องตัว โดยไม่เสียการควบคุม
ซึ่งได้แยกอำนาจดำเนินการภายในธนาคารไว้ 3 ประเภท คือ

1.  (1) อำนาจดำเนินการที่มีผู้ใช้หลายสังกัด

(2) อำนาจดำเนินการภายในฝ่าย/สำนัก

2.  (3) อำนาจดำเนินการของสาขา

 หลักการ

การกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญดังนี้

1. เป็นการกระจายอำนาจของกรรมการผู้จัดการ ในการบริหารและดำเนินกิจการต่าง ๆ
ภายในธนาคารให้กับผู้บริหารในลำดับถัดไป ตามความเหมาะสม

2. กรรมการผู้จัดการ
ได้รับมอบหมายจากคณะกรรมการธนาคารให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

3. อำนาจดำเนินการภายในธนาคารในที่นี้หมายรวมถึง

3.1 อำนาจดำเนินการที่กำหนดไว้เป็นจำนวนเงินโดยตรง
และต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

3.2 อำนาจดำเนินการอื่นๆ ที่ไม่เกี่ยวข้องกับจำนวนเงินโดยตรง
ถือเป็นอำนาจที่ผู้บริหารในระดับตำแหน่งต่างๆ จำเป็นต้องมีเพื่อประโยชน์ในการบริหารงาน เช่น
อำนาจในการเพิ่ม/ลดอัตรากำลัง อำนาจในการให้ข้อมูลที่สำคัญ อำนาจในการว่าจ้างบริษัทภายนอก
เป็นต้น

4. เพื่อให้ครอบคลุมและมีความสมบูรณ์ครบถ้วน จึงจำแนกอำนาจดำเนินการภายในธนาคาร
ตามลักษณะ งานดังนี้

4..1 อำนาจดำเนินการที่มีผู้ใช้หลายสังกัด
เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง
แต่จะระบุตามลักษณะของงานแต่ละด้าน ซึ่งผู้ใช้อำนาจดังกล่าวจะอยู่ตามฝ่ายงาน/ หน่วยงานต่าง ๆ
ประกอบด้วย 8 ด้าน คือ

4.1.1 อำนาจดำเนินการเกี่ยวกับทรัพยากรบุคคล

4.1.2 อำนาจดำเนินการเกี่ยวกับการให้เครดิต

4.1.3 อำนาจดำเนินการเกี่ยวกับหลักประกัน

4.1.4 อำนาจดำเนินการในการแก้ไขและปรับโครงสร้างหนี้

4.1.5 อำนาจดำเนินการเกี่ยวกับค่าใช้จ่าย

4.1.6 อำนาจดำเนินการเกี่ยวกับเรื่องอื่น ๆ

4.1.7
อำนาจดำเนินการในการกำหนดอัตราแลกเปลี่ยน/ลดค่าธรรมเนียม/ลดอัตราดอกเบี้ยของธุรกิจในประเทศและต่างประเทศ

4.1.8 อำนาจดำเนินการเพื่อบริการลูกค้าด้านสินค้าขาเข้าและสินค้าขาออก

4.2 อำนาจดำเนินการภายในฝ่าย
เป็นอำนาจดำเนินการที่กำหนดให้เฉพาะแต่ละฝ่ายงานเฉพาะเรื่องที่เกี่ยวข้องกับธุรกรรมที่ผู้บริหารสายงาน
ผู้บริหารฝ่ายงาน และพนักงานในระดับตำแหน่งต่าง ๆ ภายในฝ่ายนั้น ๆ
ได้รับมอบหมายให้ดูแลรับผิดชอบ

4.3 อำนาจดำเนินการของสาขา
เป็นอำนาจดำเนินการที่กำหนดให้เฉพาะสาขาสำนัก/สาขาของธนาคาร
เฉพาะเรื่องที่เกี่ยวข้องกับธุรกรรมที่ผู้จัดการภาค ผู้จัดการเขต ผู้จัดการสาขา
และพนักงานในระดับตำแหน่งต่าง ๆ ภายในสาขาสำนัก/สาขา ได้รับมอบหมายให้ดูแลรับผิดชอบ

5. หลักเกณฑ์การใช้อำนาจดำเนินการภายในธนาคาร ได้กำหนดไว้ตามลักษณะของงานและฝ่ายงาน
โดยจัดทำเป็นตารางแสดงการใช้อำนาจดำเนินการแนบท้ายหลักเกณฑ์การใช้อำนาจของแต่ละงานหรือฝ่ายงาน
โดยภาพรวมจะเห็นว่าธนาคารมีการควบคุมการใช้อำนาจในแต่ละตำแหน่งไว้อย่างชัดเจน
และได้กำหนดหลักเกณฑ์การใช้อำนาจดำเนินการต่าง ๆ แยกเฉพาะแต่ละประเภท
ไม่ว่าจะเป็นการอนุมัติให้ดำเนินการ การอนุมัติค่าใช้จ่าย และการอนุมัติวงเงินต่าง ๆ

ที่ปรึกษาคณะกรรมการธนาคาร 

ที่ปรึกษาคณะกรรมการธนาคาร ประกอบด้วย

1. นายไพโรจน์ ล่ำซำ

2. นายเฉลียว อยู่วิทยา

 หน้าที่และความรับผิดชอบของที่ปรึกษาคณะกรรมการธนาคาร

ให้คำปรึกษาและคำแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิ นโยบายของธนาคาร
เรื่องที่ต้องปฏิบัติตามกฎหมายและระเบียบที่วางไว้ รวมทั้งกิจการสำคัญอื่น ๆ
ที่หากทำไปแล้วจะเกิดการเปลี่ยนแปลง
หรือส่งผลกระทบอย่างเห็นได้ชัดต่อการดำเนินธุรกิจของธนาคาร

คณะกรรมการตรวจสอบ 

คณะกรรมการธนาคารได้อนุมัติจัดตั้งคณะกรรมการตรวจสอบ เมื่อวันที่ 25 มิถุนายน 2541
มีวาระการดำรงตำแหน่งคราวละ 3 ปี ปัจจุบันประกอบด้วยกรรมการ 4 ท่าน
ทุกท่านเป็นกรรมการที่เป็นอิสระ ดังรายชื่อต่อไปนี้

1. ม.ร.ว. สฤษดิคุณ กิติยากร ประธานกรรมการ กรรมการที่เป็นอิสระ

2. นายสมชาย บุลสุข กรรมการ กรรมการที่เป็นอิสระ

3. ศ. ดร. สุชาดา กีระนันทน์ กรรมการ กรรมการที่เป็นอิสระ

4. Ms. Elizabeth Sam กรรมการ กรรมการที่เป็นอิสระ

5. นายวสันต์ จริยตันติเวทย์ เลขานุการ

กรรมการตรวจสอบมีการประชุมอย่างสม่ำเสมอ โดยในปี 2545 มีการประชุมรวม 12 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการตรวจสอบ

1. สอบทานรายงานทางการเงินประจำไตรมาส งวดหกเดือน และประจำปี
ก่อนนำเสนอต่อคณะกรรมการ

2.
ทบทวนประสิทธิผลและความพอเพียงของกระบวนการบริหารความเสี่ยงและระบบการควบคุมภายใน

3. ทบทวนประสิทธิผลและความพอเพียงของการตรวจสอบภายใน
และประเมินผลการปฏิบัติงานของผู้ตรวจสอบภายใน

4.
ดูแลให้การดำเนินงานของธนาคารเป็นไปตามพระราชบัญญัติหลักทรัพย์และตลาดหลักทรัพย์และข้อกฎหมายที่เกี่ยวข้องกับธุรกิจการธนาคาร

5. ดูแลไม่ให้เกิดความขัดแย้งทางผลประโยชน์
และพิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ให้มีความโปร่งใสและถูกต้อง

6. พิจารณาคัดเลือกและเสนอแต่งตั้งผู้สอบบัญชี และประเมินผลการปฏิบัติงานของผู้สอบบัญชี

คณะกรรมการกำกับดูแลกิจการ 

คณะกรรมการธนาคารได้อนุมัติจัดตั้งคณะกรรมการกำกับดูแลกิจการ เมื่อวันที่ 3 เมษายน 2545
มีวาระดำรงตำแหน่งคราวละ 3 ปี ประกอบด้วยกรรมการ 4 ท่าน
ซึ่งเป็นกรรมการที่ไม่ได้เป็นผู้บริหาร และกรรมการที่เป็นอิสระ ดังรายชื่อต่อไปนี้

1 พล.ต.อ. เภา สารสิน ประธานกรรมการ กรรมการที่ไม่ได้เป็นผู้บริหาร

2. นายศุกรีย์ แก้วเจริญ กรรมการ กรรมการที่ไม่ได้เป็นผู้บริหาร

3. ศ. ดร. ยงยุทธ ยุทธวงศ์ กรรมการ กรรมการที่เป็นอิสระ

4. Mr. William Mark Evans กรรมการ กรรมการที่เป็นอิสระ

5. นางสุมนทิพย์ โอตระกูล เลขานุการ

ในปี 2545 คณะกรรมการกำกับดูแลกิจการได้ประชุมรวม 3 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการกำกับดูแลกิจการ

1.
กำหนดหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลเหมาะสมสำหรับธนาคาร

2. ส่งเสริมให้มีการจัดทำจรรยาบรรณในการดำเนินธุรกิจ
และจรรยาบรรณของผู้บริหารและพนักงานธนาคาร เพื่อให้ผู้เกี่ยวข้องใช้เป็นแนวทางปฏิบัติ

3. ดูแลให้หลักการกำกับดูแลกิจการที่ดีของธนาคารมีผลในทางปฏิบัติ

4. รายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
พร้อมทั้งให้ความเห็นเกี่ยวกับแนวทางปฏิบัติ และเสนอแนะเพื่อแก้ไขปรับปรุงตามความเหมาะสม

5. เปิดเผยข้อมูลเกี่ยวกับการกำกับดูแลกิจการที่ดีของธนาคารต่อหน่วยงานราชการที่เกี่ยวข้อง
และในรายงานประจำปีของธนาคาร

คณะกรรมการทรัพยากรบุคคลและกำหนดอัตราค่าตอบแทน

คณะกรรมการธนาคารได้อนุมัติจัดตั้งคณะกรรมการทรัพยากรบุคคลและกำหนดอัตราค่าตอบแทน
เมื่อวันที่ 3 เมษายน 2545 มีวาระดำรงตำแหน่งคราวละ 3 ปี ประกอบด้วยกรรมการ 4
ท่านซึ่งเป็นกรรมการที่ไม่ได้เป็นผู้บริหาร และกรรมการที่เป็นอิสระ ดังรายชื่อต่อไปนี้

1. Mr. Charles L. Coltman, III ประธานกรรมการ กรรมการที่เป็นอิสระ

2. ม.ร.ว.ยงสวาสดิ์ กฤดากร กรรมการ กรรมการที่ไม่ได้เป็นผู้บริหาร

3. นายฉายศักดิ์ แสง-ชูโต กรรมการ กรรมการที่เป็นอิสระ

4. ดร.ชวินท์ ธัมมนันท์กุล กรรมการ กรรมการที่เป็นอิสระ

5. นายวนารักษ์ เอกชัย เลขานุการ

ในปี 2545 คณะกรรมการทรัพยากรบุคคลและกำหนดอัตราค่าตอบแทนได้ประชุม รวม 2 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการทรัพยากรบุคคลและกำหนดอัตราค่าตอบแทน

1. ทบทวนสัดส่วน จำนวน และประสบการณ์ของคณะกรรมการธนาคาร
รวมถึงให้ข้อเสนอแนะในการสรรหากรรมการแทนตำแหน่งที่ว่างลง
และเสนอขออนุมัติผลประโยชน์ตอบแทนที่เหมาะสมสำหรับกรรมการ ธนาคารต่อผู้ถือหุ้น

2. กำหนดระยะเวลาและเงื่อนไขต่าง ๆ ในสัญญาจ้างกรรมการผู้จัดการ
รวมทั้งประเมินผลงานและเสนอแนะผู้สืบแทนตำแหน่งกรรมการผู้จัดการ

3. ทบทวนและนำเสนอขออนุมัติต่อคณะกรรมการธนาคารในเรื่องที่เกี่ยวกับวิสัยทัศน์ นโยบาย
กลยุทธ์ด้านทรัพยากรบุคคล รวมทั้งการให้ผลประโยชน์ตอบแทน
ซึ่งต้องสอดคล้องกับกลยุทธ์ในการทำธุรกิจของธนาคาร

4. ดูแลให้มีแผนผู้สืบแทนตำแหน่งผู้บริหารระดับสูงในตำแหน่งที่เฉพาะเจาะจง
มีรายชื่อผู้ที่อยู่ในเกณฑ์ที่จะได้รับการพิจารณา และมีการทบทวนอยู่เสมอ

5. ให้ข้อเสนอแนะในเรื่องการพิจารณาเงินเดือน หรือผลประโยชน์ต่างๆของผู้บริหารระดับสูง

คณะกรรมการที่ปรึกษาคณะจัดการ 

 ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543 ได้อนุมัติให้จัดตั้งคณะกรรมการที่ปรึกษาคณะจัดการ ประกอบด้วยกรรมการ 5 ท่านซึ่งเป็นกรรมการบริหาร และกรรมการที่ไม่ได้เป็นผู้บริหาร ดังรายชื่อต่อไปนี้

1. นายบรรยงค์ ล่ำซำ ประธาน กรรมการบริหาร

2. พล.ต.อ.เภา สารสิน กรรมการ กรรมการที่ไม่ได้เป็นผู้บริหาร

3. ม.ร.ว. ยงสวาสดิ์ กฤดากร กรรมการ กรรมการที่ไม่ได้เป็นผู้บริหาร

4. นายศุกรีย์ แก้วเจริญ กรรมการ กรรมการที่ไม่ได้เป็นผู้บริหาร

5. ดร.อภิชัย จันทรเสน กรรมการและที่ปรึกษากฎหมาย กรรมการที่ไม่ได้เป็นผู้บริหาร

6. นายสมเกียรติ ศิริชาติไชย เลขานุการ

 หน้าที่และความรับผิดชอบของคณะกรรมการที่ปรึกษาคณะจัดการ

1. รับทราบและให้คำปรึกษาแนะนำแก่คณะจัดการในเรื่องที่เกี่ยวกับนโยบายของธนาคาร
เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร
เรื่องที่ต้องปฏิบัติตามกฎหมาย และเรื่องที่จะต้องปฏิบัติตามระเบียบที่ธนาคารวางไว้

2. ดูแลให้ธนาคารมีการจัดการและดำเนินกิจการต่างๆ อย่างมีประสิทธิภาพ

คณะจัดการ

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543
ได้อนุมัติจัดตั้งคณะจัดการ ปัจจุบันประกอบไปด้วยสมาชิก 8 ท่าน ดังรายชื่อต่อไปนี้

1. นายบัณฑูร ล่ำซำ ประธาน

2. นางธิดา สมะลาภา สมาชิก

3. นายอภิชัย บุณยเกียรติ สมาชิก

4. ดร.เพียงใจ พุกกะคุปต์ สมาชิก

5. นายบุญทักษ์ หวังเจริญ สมาชิก

6. Mr. David L. Hendrix สมาชิก

7. Mr. Richard A. Clarke สมาชิก

8. นายวนารักษ์ เอกชัย สมาชิก

9. นายสมเกียรติ ศิริชาติไชย เลขานุการ

ในปี 2545 คณะจัดการได้ประชุมรวมทั้งสิ้น 45 ครั้ง และรายงานต่อคณะกรรมการธนาคาร

 หน้าที่และความรับผิดชอบของคณะจัดการ

1.
พิจารณากลั่นกรองและนำเสนอขออนุมัติจากคณะกรรมการธนาคารในเรื่องที่เกี่ยวกับนโยบายของธนาคาร
เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร
เรื่องที่ต้องปฏิบัติตามกฎหมายและระเบียบที่ธนาคารวางไว้
รวมถึงเรื่องที่คณะจัดการเห็นสมควรเสนอขออนุมัติเป็นรายเรื่อง
หรือตามหลักเกณฑ์ที่คณะกรรมการธนาคารได้วางไว้ เช่น เรื่องการอนุมัติสินเชื่อ เป็นต้น

2. จัดการและดำเนินกิจการของธนาคารตามนโยบายที่คณะกรรมการธนาคารกำหนด

3. รายงานถึงกิจการที่คณะจัดการได้กระทำไปแล้วต่อคณะกรรมการธนาคาร

คณะอนุกรรมการธนาคาร

คณะอนุกรรมการธนาคาร มีหน้าที่ในการพิจารณาและจัดการในเรื่องต่าง ๆ
ภายในธนาคารให้เป็นไปด้วยความถูกต้อง เหมาะสม มีประสิทธิภาพและประสิทธิผลสูงสุดต่อธนาคาร
ประกอบไปด้วย 12 คณะ ดังนี้

1. คณะอนุกรรมการเทคโนโลยีสารสนเทศ

2. คณะอนุกรรมการบริหารความเสี่ยงองค์การ

3. คณะอนุกรรมการบริหารสินทรัพย์และหนี้สิน

4. คณะอนุกรรมการพิจารณาเครดิตบรรษัทธุรกิจ

5. คณะอนุกรรมการพิจารณาเครดิตวิภัชธุรกิจ

6. คณะอนุกรรมการพัฒนาคุณภาพสินทรัพย์

7. คณะอนุกรรมการแก้ไขและปรับปรุงโครงสร้างหนี้บรรษัทธุรกิจ

8. คณะอนุกรรมการแก้ไขและปรับปรุงโครงสร้างหนี้วิภัชธุรกิจ

9. คณะอนุกรรมการพิจารณาจำหน่ายทรัพย์สินรอการขาย

10. คณะอนุกรรมการโครงสร้างพื้นฐานข้อมูล

11. คณะอนุกรรมการพิจารณากำหนดราคาผลิตภัณฑ์

12. คณะอนุกรรมการนโยบายเครดิต

-   ผู้บริหาร

ณ วันที่ 31 ธันวาคม 2545 นอกจากผู้บริหารซึ่งเป็นกรรมการธนาคาร 16 ท่าน
ดังรายชื่อข้างต้นแล้ว ธนาคารมีผู้บริหารซึ่งมิใช่กรรมการธนาคาร ดังนี้

1. นายสิริวุทธิ์ เสียมภักดี รองกรรมการผู้จัดการ

2. นางธิดา สมะลาภา รองกรรมการผู้จัดการและเลขานุการคณะกรรมการ

3. นายอภิชัย บุณยเกียรติ รองกรรมการผู้จัดการ

4. ดร.เพียงใจ พุกกะคุปต์ รองกรรมการผู้จัดการ

5. นายบุญทักษ์ หวังเจริญ รองกรรมการผู้จัดการ

6. Mr. Richard A. Clarke รองกรรมการผู้จัดการ

7. Mr. David L. Hendrix รองกรรมการผู้จัดการ

8. นายวนารักษ์ เอกชัย รองกรรมการผู้จัดการ

9 นางฉวีวรรณ วโรภาษ ผู้ช่วยกรรมการผู้จัดการ (สายการเงินและควบคุม)

10. นายศาศวัต วีระปรีย ผู้ช่วยกรรมการผู้จัดการ (สายการเงินและควบคุม)

11. นายสม พิศาลโสภณ ผู้บริหารฝ่ายวางแผนการเงิน

12. นางปราณี ตีรเศรษฐ ผู้บริหารฝ่ายจัดการบัญชี

หมายเหตุ

รายละเอียดเกี่ยวกับวุฒิการศึกษาสูงสุด ประสบการณ์การทำงานของผู้บริหารได้แสดงในเอกสารแนบ
1

 การสรรหากรรมการและผู้บริหาร

1. การสรรหากรรมการ

ธนาคารได้แต่งตั้งคณะกรรมการทรัพยากรบุคคลและกำหนดอัตราค่าตอบแทน
เป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสม เสนอแนะต่อคณะกรรมการธนาคาร
เพื่อนำชื่อเสนอต่อที่ประชุมสามัญผู้ถือหุ้นเลือกตั้งให้ดำรงตำแหน่งกรรมการธนาคาร

2. การสรรหาผู้บริหาร

คณะจัดการทำหน้าที่พิจารณาคัดเลือกและกลั่นกรองบุคคลที่มีคุณสมบัติเหมาะสมที่จะได้รับการแต่งตั้งให้ดำรงตำแหน่งผู้บริหารในระดับผู้ช่วยกรรมการผู้จัดการขึ้นไป
เพื่อขออนุมัติต่อคณะกรรมการธนาคาร
สำหรับการแต่งตั้งผู้บริหารในระดับที่ต่ำกว่าผู้ช่วยกรรมการผู้จัดการ
ผู้บริหารสายงานจะพิจารณาคัดเลือกและอนุมัติโดยคณะจัดการหรือกรรมการผู้จัดการ

 ค่าตอบแทน

-   ค่าตอบแทนที่เป็นตัวเงิน

ค่าตอบแทนกรรมการ : ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
มีคณะกรรมการทรัพยากรบุคคลและกำหนดอัตราค่าตอบแทนทำหน้าที่ทบทวน
โดยพิจารณาถึงความเหมาะสมและสอดคล้องกับภาระและความรับผิดชอบของกรรมการ
สถานะทางการเงินของธนาคาร และอยู่ในระดับเดียวกับค่าตอบแทนของธนาคารพาณิชย์อื่นในระบบ
โดยกรรมการที่ได้รับมอบหมายให้เป็นกรรมการในคณะกรรมการชุดอื่น ๆ
ได้รับค่าตอบแทนเพิ่มตามปริมาณงานที่เพิ่มขึ้น ทั้งนี้
ธนาคารได้ขออนุมัติค่าตอบแทนกรรมการจากที่ประชุมผู้ถือหุ้นแล้ว

กรรมการ 16 ท่าน ได้รับเบี้ยประชุมกรรมการ กรรมการที่ปรึกษาคณะจัดการ กรรมการตรวจสอบ
กรรมการกำกับดูแลกิจการ กรรมการทรัพยากรบุคคลและกำหนดอัตราค่าตอบแทน
รวมถึงค่าตอบแทนที่ปรึกษากฎหมายจากธนาคาร ในรอบปี 2545 เป็นจำนวนเงินรวม
31,547,000.00 บาท ภาษีเบี้ยประชุมและภาษีค่าตอบแทนที่ปรึกษากฎหมาย เป็นจำนวนเงินรวม
10,794,799.72 บาท

ค่าตอบแทนผู้บริหาร :
ค่าตอบแทนผู้บริหารเป็นไปตามนโยบายและหลักเกณฑ์ที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการดำเนินงานของผู้บริหารแต่ละท่าน
โดยคณะกรรมการทรัพยากรบุคคลและกำหนดอัตราค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการธนาคารเพื่อพิจารณาและอนุมัติ

เจ้าหน้าที่บริหาร 10 ท่าน ได้รับผลประโยชน์ตอบแทน รวมเงินเดือน ค่าครองชีพ
บำเหน็จพิเศษและโบนัสจากธนาคาร ในรอบปี 2545 เป็นจำนวนเงินรวมทั้งสิ้น 105,549,232.70
บาท

-   ค่าตอบแทนอื่น

ที่ประชุมวิสามัญผู้ถือหุ้น ครั้งที่ 1/2542
ของธนาคารได้มีมติอนุมัติให้ธนาคารออกและเสนอขายใบสำคัญแสดงสิทธิที่จะซื้อหุ้นสามัญของธนาคาร
จำนวน 50,000,000 หน่วย ให้แก่พนักงานของธนาคารยกเว้นพนักงานที่เป็นกรรมการ
ภายในระยะเวลาโครงการ 3 ปี
โดยคณะผู้รับมอบอำนาจจากผู้ถือหุ้นหรือบุคคลที่ได้รับมอบหมายจากคณะผู้รับมอบอำนาจจากผู้ถือหุ้นจะเป็นผู้พิจารณาจัดสรรให้กับพนักงาน
โดยพิจารณาตามความสามารถและศักยภาพของพนักงานแต่ละราย
และพิจารณาจัดสรรจำนวนใบสำคัญแสดงสิทธิในแต่ละโครงการ

ใบสำคัญแสดงสิทธิดังกล่าวเป็นชนิดระบุชื่อผู้ถือและห้ามเปลี่ยนมือ มีราคาเสนอขายหน่วยละ 0 บาท
(ศูนย์บาท) ใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1 หุ้น ในราคา 30 บาท
มูลค่าที่ตราไว้หุ้นละ 10 บาท ธนาคารได้ขออนุมัติเสนอขายใบสำคัญแสดงสิทธิในโครงการที่ 1
จำนวน 18,500,000 หน่วย โดยจัดสรรให้แก่พนักงานในเดือนสิงหาคม 2543 จำนวน
15,612,600 หน่วย ซึ่งสามารถใช้สิทธิได้ครั้งแรกในวันที่ 28 ธันวาคม 2544
และครั้งสุดท้ายในวันที่ 30 ธันวาคม 2548
และธนาคารได้ขออนุมัติเสนอขายใบสำคัญแสดงสิทธิในโครงการที่ 2 จำนวน 5,000,000 หน่วย
โดยจัดสรรให้แก่พนักงานในเดือนธันวาคม 2544 จำนวน 3,962,500 หน่วย
ซึ่งสามารถใช้สิทธิได้ครั้งแรกในวันที่ 30 ธันวาคม 2545 และครั้งสุดท้ายในวันที่ 29 ธันวาคม
2549 ซึ่ง ณ วันที่ 31 ธันวาคม 2545
ใบสำคัญแสดงสิทธิที่จะซื้อหุ้นสามัญทั้งสองโครงการยังไม่มีการใช้สิทธิ

ธนาคารได้ขออนุมัติเสนอขายใบสำคัญแสดงสิทธิในโครงการที่ 3 ซึ่งเป็นครั้งสุดท้ายของโครงการ
จำนวน 26,500,000 หน่วย โดยจัดสรรให้แก่พนักงานในเดือนธันวาคม 2545 จำนวน
26,048,380 หน่วย ซึ่งสามารถใช้สิทธิได้ครั้งแรกในวันที่ 30 ธันวาคม 2546
และครั้งสุดท้ายในวันที่ 30 ธันวาคม 2550 โดยการเสนอขายใบสำคัญแสดงสิทธิในโครงการที่ 3 นี้
ได้มีการเปลี่ยนแปลงข้อกำหนดและเงื่อนไขของโครงการตามมติที่ประชุมผู้ถือหุ้น ครั้งที่ 90
เมื่อวันพุธที่ 3 เมษายน 2545 ที่ผ่านมา 2 ประการ คือ

1.  ปรับราคาการใช้สิทธิจากเดิมหุ้นละ 30 บาท เป็นราคาตลาดเฉลี่ยถ่วงน้ำหนัก 5
    วันทำการก่อนวันเสนอขาย ซึ่งเท่ากับ 27.82 บาท ต่อหุ้น

2.  ปรับกำหนดการใช้สิทธิจากเดิมปีละ 2 ครั้ง เป็นปีละ 4 ครั้ง
    ในระหว่างอายุของใบสำคัญแสดงสิทธิ ณ วันทำการสุดท้ายของเดือนมีนาคม มิถุนายน กันยายน
    และธันวาคม

โดยผู้บริหารของธนาคารได้รับการจัดสรรใบสำคัญแสดงสิทธิฯคิดเป็นร้อยละ 7.68, ร้อยละ 11.68
และร้อยละ 11.28 ของจำนวนใบสำคัญแสดงสิทธิที่จัดสรรในโครงการที่ 1 โครงการที่ 2
และโครงการที่ 3 ตามลำดับ

ธนาคารได้จัดตั้งเงินกองทุนสำรองเลี้ยงชีพพนักงานตามพระราชบัญญัติกองทุนสำรองเลี้ยงชีพ พ.ศ.
2530 และเข้าเป็นกองทุนจดทะเบียนโดยได้รับอนุมัติจากกระทรวงการคลัง เมื่อวันที่ 16 สิงหาคม
2537 ตามระเบียบของกองทุนฯพนักงานประจำมีสิทธิสมัครเข้าเป็นสมาชิกของกองทุนฯ
โดยพนักงานจะจ่ายสมทบเข้ากองทุนในอัตราร้อยละ 3 ของเงินเดือนพนักงาน
และธนาคารจะจ่ายสบทบในอัตราร้อยละ 3-4.5 ตามอายุงานของพนักงาน
ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
ยกเว้นกรณีเลิกจ้างโดยไม่จ่ายค่าชดเชย เป็นจำนวนเงินรวมทั้งสิ้น 135.06 ล้านบาท

 การกำกับดูแลกิจการ

ธนาคารตระหนักถึงความสำคัญของการกำกับดูแลกิจการที่ดี
เพื่อความโปร่งใสในการดำเนินงานของธนาคารทุกระดับชั้น ทั้งในส่วนของพนักงานปฏิบัติงาน
เจ้าหน้าที่บริหาร ตลอดจนคณะกรรมการธนาคาร
ซึ่งเป็นพื้นฐานสำคัญในการปรับปรุงประสิทธิภาพและเพิ่มประสิทธิผลในการประกอบกิจการธนาคาร
รวมทั้งเสริมสร้างความเชื่อมั่นแก่ผู้ถือหุ้น ลูกค้า นักลงทุน และสาธารณชนทั่วไป
ธนาคารกำหนดมาตรฐานเกี่ยวกับการกำกับดูแลกิจการที่ดี
ซึ่งครอบคลุมครบถ้วนตามหลักการกำกับดูแลกิจการที่ดี 15 ข้อ
ภายใต้ระเบียบปฏิบัติของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการธนาคารให้ความสำคัญในการกำกับดูแลกิจการที่ดี การมีมาตรฐานที่เป็นสากล
และความสอดคล้องกับนโยบายของตลาดหลักทรัพย์แห่งประเทศไทย และธนาคารแห่งประเทศไทย
โดยได้จัดตั้งคณะกรรมการตรวจสอบ คณะกรรมการกำกับดูแลกิจการ
และคณะกรรมการทรัพยากรบุคคลและกำหนดอัตราค่าตอบแทน
เพื่อช่วยกำกับดูแลการดำเนินกิจการในด้านต่าง ๆ เพื่อสร้างสนับสนุนวัฒนธรรมองค์การ
และจรรยาบรรณในการดำเนินธุรกิจที่ดี
คณะกรรมการทุกคณะประกอบด้วยกรรมการธนาคารที่มีความเป็นอิสระ
มีคุณสมบัติและหน้าที่รับผิดชอบตามข้อกำหนดของตลาดหลักทรัพย์แห่งประเทศไทย
พร้อมทั้งกำหนดข้อบังคับ(Charter) ไว้อย่างชัดเจนโดยเฉพาะคณะกรรมการกำกับดูแลกิจการ
ประกอบด้วยกรรมการธนาคารจำนวน 4
ท่านมีบทบาทในการกำหนดและทบทวนหลักการการกำกับดูแลกิจการที่ดีของธนาคาร
สำหรับใช้เป็นแนวทางในการดำเนินการและใช้เป็นแนวปฏิบัติของผู้บริหารและพนักงาน
เพื่อความเชื่อมั่นของผู้ถือหุ้น ผู้ลงทุน และผู้มีส่วนได้เสียทั้งหลาย
รวมทั้งมีหน้าที่ดูแลให้การดำเนินกิจการของธนาคาร
และการปฏิบัติงานของผู้บริหารและพนักงานเป็นไปตามหลักการกำกับดูแลกิจการที่ธนาคารและหน่วยงานของราชการที่มีหน้าที่กำกับดูแลกำหนด
และสอดคล้องกับหลักการที่เป็นมาตรฐานสากล

คณะกรรมการธนาคารมีความเชื่อมั่นเป็นอย่างยิ่งว่า กระบวนการกำกับดูแลกิจการที่ดี
จะช่วยส่งเสริมผลการดำเนินงานของธนาคารและเป็นหัวใจในการบรรลุเป้าหมายพื้นฐานที่สำคัญอย่างหนึ่ง
อันจะส่งผลให้เกิดการเพิ่มมูลค่าสูงสุดให้แก่ผู้ถือหุ้น คุณค่าที่ธนาคารมุ่งหวัง (Core Value)
และคาดหวังให้กรรมการธนาคารและพนักงานทุกคนถือปฏิบัติในทุกภาระกิจ ได้แก่

-   การให้ความสำคัญสูงสุดต่อการสร้างความพึงพอใจของลูกค้า

-   ความเชื่อมั่นในการทำงานร่วมกัน

-   การอุทิศต่องานอย่างมืออาชีพโดยมีคุณธรรม

-   การยึดมั่นในหลักการของระเบียบวินัยการปฏิบัติงานที่ดี

-   การพร้อมในการตอบสนองต่อทุกสถานการณ์

นอกจากนี้ คณะกรรมการธนาคารได้จัดตั้งคณะอนุกรรมการชุดต่าง ๆ รวม 12 ชุด
เพื่อช่วยคณะกรรมการธนาคารกำกับดูแลการปฏิบัติงานด้านต่าง ๆ
ให้บรรลุตามนโยบายและเป้าหมายที่กำหนด อีกทั้งได้กำหนดวินัย ข้อบังคับ กำหนดข้อพึงปฏิบัติ
(Code of Conduct) ให้พนักงานทุกคนถือปฏิบัติ

2. ผู้ถือหุ้น : สิทธิและความเท่าเทียม

ธนาคารได้กำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน
นับแต่วันสิ้นสุดของรอบปีบัญชีของธนาคาร โดยในปี 2545
ธนาคารได้จัดให้มีการประชุมสามัญผู้ถือหุ้นครั้งที่ 90 ในวันที่ 3 เมษายน 2545
และได้ทำการจัดส่งหนังสือเชิญประชุม
โดยมีรายละเอียดวาระการประชุมพร้อมทั้งเอกสารประกอบการประชุมแก่ผู้ถือหุ้นล่วงหน้าไม่น้อยกว่า
14 วันก่อนวันประชุมผู้ถือหุ้น นอกจากนี้ ธนาคารได้ทำการประกาศลงในหนังสือพิมพ์รายวันภาษาไทย
เรื่องคำบอกกล่าวเรียกประชุมสามัญผู้ถือหุ้น ติดต่อกันไม่น้อยกว่า 3 วันและก่อนวันประชุมไม่น้อยกว่า
3 วัน โดยในปี 2545 ได้ลงประกาศในช่วงกลางเดือนมีนาคม ที่ผ่านมา

การพิจารณาจัดเรื่องเข้าเป็นวาระการประชุมสามัญผู้ถือหุ้นนั้น
เริ่มดำเนินการตั้งแต่ปลายเดือนมกราคมของปี โดยเสนอต่อกรรมการผู้จัดการและประธานกรรมการ
เพื่อพิจารณาก่อนนำเสนอที่ประชุมคณะกรรมการธนาคาร
เพื่อขอความเห็นชอบในวาระและเอกสารประกอบการประชุม รวมถึงหนังสือนัดประชุม ทั้งนี้
เพื่อให้เอกสารประกอบการประชุมที่จะนำส่งให้กับผู้ถือหุ้นพร้อมกับหนังสือเชิญประชุมนั้น
จะมีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่าง ๆ นอกจากนี้
จะแนบหนังสือมอบฉันทะไปพร้อมกับหนังสือนัดประชุม
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน
ได้เลือกที่จะมอบฉันทะให้บุคคลใดบุคคลหนึ่งแทน หรือ ประธานกรรมการ หรือกรรมการผู้จัดการ
หรือกรรมการที่เป็นอิสระคนใดคนหนึ่ง เข้าประชุมแทน

เรื่องที่จะจัดเข้าเป็นวาระการประชุมสามัญผู้ถือหุ้นนั้น จะมีแบ่งออกเป็น 2 ประเภทหลัก คือ

1. เรื่องกิจการที่ที่ประชุมสามัญผู้ถือหุ้นจะพึงกระทำ

1.1 การรายงานกิจการของธนาคารในรอบปีที่ผ่านมา

1.2 การอนุมัติบัญชีงบดุล และบัญชีกำไรขาดทุน

1.3 การปรึกษาหารือเรื่องเงินปันผลและทุนสำรอง

1.4 การเลือกตั้งกรรมการแทนผู้ที่ต้องออกตามวาระ

1.5 การพิจารณาแต่งตั้งและกำหนดสินจ้างผู้สอบบัญชี

1.6 การปรึกษากิจการอื่น ๆ หากประธานของที่ประชุมเห็นสมควร

2. เรื่องที่ต้องนำเสนอต่อที่ประชุมสามัญผู้ถือหุ้น ตามเงื่อนไขของพระราชบัญญัติบริษัทมหาชนจำกัด
คณะกรรมการกำกับหลักทรัพย์และตลาดหลักทรัพย์ หรือธนาคารแห่งประเทศไทย อาทิ

2.1 การออกหุ้นเพิ่มทุน

2.2 การออกหุ้นกู้

2.3 การแก้ไขเพิ่มเติมข้อบังคับของธนาคาร

2.4 ข้อมูลการให้สิทธิประโยชน์แก่กรรมการและผู้บริหาร

นอกเหนือจากการประชุมสามัญผู้ถือหุ้นประจำปีแล้ว
หากมีความจำเป็นต้องเสนอวาระพิเศษเป็นกรณีเร่งด่วน
ซึ่งกระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎระเบียบของทางการ ที่ต้องเสนอขออนุมัติจากผู้ถือหุ้น
ธนาคารจะเรียกประชุมวิสามัญผู้ถือหุ้นเป็นกรณีไป

3. สิทธิของผู้มีส่วนได้เสียกลุ่มต่าง ๆ

ธนาคารเล็งเห็นถึงความสำคัญต่อสิทธิของผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียทั้งภายในและภายนอกของธนาคาร
โดยธนาคารได้มีการเขียนถึงจรรยาบรรณในการดำเนินธุรกิจไว้
ชัดเจนเป็นลายลักษณ์อักษรในจรรยาบรรณการดำเนินธุรกิจของธนาคาร
ธนาคารยึดมั่นในจรรยาบรรณดังกล่าวและต้องการให้กรรมการธนาคารและพนักงานทุกระดับถือปฏิบัติอย่างเคร่งครัดในการปฏิบัติงานธนาคารไว้
ดังนี้

ลูกค้า : ธนาคารมุ่งมั่นให้ลูกค้ามีความพึงพอใจในผลิตภัณฑ์สินค้าและบริการของธนาคาร
โดยการนำเสนอสินค้าที่มีคุณภาพ บริการที่เป็นเลิศในราคายุติธรรมแก่ลูกค้าของธนาคาร

ผู้ถือหุ้น : ธนาคารมุ่งมั่นให้มีผลการดำเนินงานที่ดีเลิศอย่างต่อเนื่อง
ในสภาวะความเสี่ยงในปัจจุบันและอนาคต ด้วยการดำเนินงานที่โปร่งใสเป็นธรรม
รวมถึงการเพิ่มมูลค่าให้แก่ผู้ถือหุ้น โดยจะพยายามอย่างเต็มที่ในการปกป้องทรัพย์สิน
และธำรงไว้ซึ่งชื่อเสียงของธนาคาร

พนักงาน : พนักงานของธนาคารถือเป็นทรัพย์สินที่มีค่ามากที่สุด
ธนาคารจะสรรหาและว่าจ้างบุคลากรที่มีความสามารถและประสบการณ์เข้ามาปฏิบัติงานให้สัมพันธ์กันกับความเจริญเติบโตและความต้องการของธนาคาร
อีกทั้งพัฒนาพนักงานอย่างต่อเนื่องให้มีความสามารถในระดับสูง และให้เงินเดือนและผลประโยชน์อื่น
ๆ ที่สามารถเทียบเคียงได้กับบริษัทชั้นนำทั่วไป

ความรับผิดชอบทางสังคม : ธนาคารจะปฎิบัติหน้าที่ในฐานะพลเมืองที่ดี
โดยการสนับสนุนกิจกรรมที่ไม่เกี่ยวข้องกับการเมือง เพื่อสร้างความเจริญให้สังคม
และอนุรักษ์สิ่งแวดล้อม

ความยุติธรรม :
ธนาคารเชื่อมั่นในการให้ความยุติธรรมต่อทุกฝ่ายที่มีความสัมพันธ์ทางธุรกิจกับธนาคาร
และพยายามอย่างยิ่งในการหลีกเลี่ยงความลำเอียง
หรือสถานการณ์ที่ทำให้เกิดความขัดแย้งทางผลประโยชน์

คุณธรรม :
ธนาคารยึดมั่นในหลักจรรยาบรรณที่สูงส่งและดำเนินธุรกิจด้วยคุณธรรมและความซื่อสัตย์สุจริตอย่างแน่วแน่ในทุก
ๆ ด้าน

การรักษาความลับ : ธนาคารจะปกป้องผลประโยชน์ของลูกค้าและสร้างความเชื่อมั่น
โดยให้การรับรองว่าข้อมูลต่าง ๆ ที่เกี่ยวกับธุรกิจของลูกค้าจะถูกเก็บรักษาเป็นความลับตลอดเวลา

ความสามารถและเชี่ยวชาญในการประกอบการ :
ธนาคารมุ่งมั่นดำเนินงานด้วยความรับผิดชอบเยี่ยงผู้ชำนาญในสาขามืออาชีพพึงปฏิบัติ
และมุ่งมั่นที่จะบรรลุผลการดำเนินงานที่ดีเลิศอยู่เสมอ
โดยการผสมผสานวิธีการและเทคโนโลยีสมัยใหม่

ความพร้อมในการตอบสนอง : ธนาคารพร้อมให้การตอบสนองต่อความต้องการของลูกค้า ต่อสังคม
ต่อการเปลี่ยนแปลงทางเทคนิคและเศรษฐกิจ
และปรับเปลี่ยนตามความต้องการของลูกค้าทั้งในปัจจุบันและในอนาคต

วินัยและการปฏิบัติตามกฎข้อบังคับ : ธนาคารยึดมั่นในการดำเนินธุรกิจอย่างมีหลักการและวินัย
และรับรองว่าการตัดสินใจทางธุรกิจและการดำเนินกิจการจะเป็นไปตามกฎหมาย
และระเบียบข้อบังคับที่เกี่ยวข้อง โดยปฏิบัติตามมาตรฐานจรรยาบรรณที่ดี

4. การประชุมผู้ถือหุ้น

ในการประชุมสามัญผู้ถือหุ้นในปี 2545 มีกรรมการเข้าร่วมประชุมทั้งสิ้น 14 ท่าน
ซึ่งรวมถึงประธานกรรมการตรวจสอบ ประธานกรรมการกำกับดูแลกิจการ
และประธานกรรมการทรัพยากรบุคคลและกำหนดอัตราค่าตอบแทน
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของธนาคาร
สอบถามและแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการธนาคาร ประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ
ทิศทางการดำเนินงานของธนาคาร
ติดตามดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
รวมทั้งบริหารความเสี่ยงของธนาคารให้อยู่ในระดับที่เหมาะสม ภายใต้กรอบของกฎหมาย
วัตถุประสงค์ ข้อบังคับของธนาคาร และมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต
ระมัดระวัง ตามหลักการข้อพึงปฏิบัติที่ดี
โดยคำนึงถึงสิทธิและผลประโยชน์สูงสุดของธนาคารและของผู้มีส่วนได้ส่วนเสียกับธนาคาร
เพื่อเพิ่มมูลค่าทางเศรษฐกิจของธนาคาร นอกจากนี้
ธนาคารได้ให้ความสำคัญเป็นอย่างยิ่งต่อระบบควบคุมภายใน และการตรวจสอบภายใน
การจัดให้มีระบบการประเมินความเสี่ยงเพื่อให้มีระบบควบคุม
และเป็นเครื่องมือในการลดความเสี่ยงในการดำเนินธุรกิจ
ตลอดจนการมีระบบการสอบทานเพื่อให้การดำเนินงานเป็นไปตามข้อกำหนดกฎหมาย
และมีการควบคุมที่ดี
เพื่อให้ระบบการควบคุมภายในมีประสิทธิภาพและเกิดประสิทธิผลสูงสุดต่อธนาคาร

6. ความขัดแย้งของผลประโยชน์

คณะกรรมการได้ให้ความสำคัญในการพิจารณารายการที่มีความขัดแย้งทางผลประโยชน์หรือรายการที่เกี่ยวโยงกัน
ธนาคารได้กำหนดนโยบาย ระเบียบปฏิบัติ ขั้นตอนการพิจารณา
การอนุมัติไว้อย่างชัดเจนเป็นลายลักษณ์อักษร อย่างเหมาะสมรอบคอบ
สอดคล้องกับข้อกำหนดกฎหมาย ระเบียบของธนาคารแห่งประเทศไทย
และเป็นไปตามมาตรฐานการกำกับดูแลกิจการธนาคารที่ดี เพื่อป้องกันความขัดแย้งทางผลประโยชน์
โดยกำหนดให้ผู้ที่มีส่วนเกี่ยวข้อง หรือเกี่ยวโยง
ต้องแจ้งให้ธนาคารทราบถึงความสัมพันธ์หรือการเกี่ยวโยงของตนในรายการดังกล่าว
และต้องไม่เข้าร่วมการพิจารณาตัดสิน รวมถึงไม่มีอำนาจอนุมัติในธุรกรรมนั้น ๆ และในการอนุมัติใด
ๆ ต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ

7. จริยธรรมธุรกิจ

ธนาคารยึดมั่นในการกระทำในสิ่งที่ถูกต้อง เป็นแนวทางการดำเนินธุรกิจของธนาคาร กรรมการ
เจ้าหน้าที่บริหารและพนักงานทุกคน
และธนาคารมีภาระหน้าที่ร่วมกันในการปฏิบัติหน้าที่ด้วยความซื่อสัตย์สุจริต
ภายใต้กรอบของกฎหมายและภายในขอบเขตความรับผิดชอบของตน
รวมทั้งต้องใช้วิจารณญาณอย่างรอบคอบ ในการตัดสินใจให้บริการ และการปฏิบัติตนต่อผู้อื่น
ละเว้นการกระทำใด ๆ ที่จะก่อให้เกิดความเสี่ยงต่อความเสียหายแก่ธนาคารและส่วนรวม
แม้ว่าการกระทำดังกล่าวดูเสมือนว่าจะช่วยเกื้อกูลธุรกิจแก่ธนาคารก็ตาม
ธนาคารได้ประกาศบังคับใช้จรรยาบรรณพนักงาน (Code of Conduct)
และจรรยาบรรณในการดำเนินธุรกิจ (Code of Business Conduct) ให้พนักงานได้ถือปฏิบัติ
และมอบหมายให้หน่วยงานกำกับการปฏิบัติงาน
มีหน้าที่ติดตามดูแลการปฏิบัติตามจรรยาบรรณและได้กำหนดโทษทางวินัยในกรณีละเมิดจรรยาบรรณไว้ด้วย

8. การถ่วงดุลของกรรมการที่ไม่เป็นผู้บริหาร

คณะกรรมการของธนาคารมีจำนวน 16 ท่าน ประกอบด้วย

- กรรมการที่เป็นผู้บริหาร 3 ท่าน

- กรรมการที่ไม่เป็นผู้บริหาร 4 ท่าน

- กรรมการที่เป็นอิสระ 9 ท่าน เกินกว่ากึ่งหนึ่งของกรรมการทั้งคณะ

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการ
และไม่ได้เป็นพนักงานหรือเจ้าหน้าที่บริหารของธนาคาร โดยธนาคารได้กำหนดขอบเขต
อำนาจหน้าที่ การกำกับดูแลกิจการไว้อย่างชัดเจนในข้อบังคับว่าด้วยคณะกรรมการธนาคาร
ในกรณีที่ประธานกรรมการหรือกรรมการผู้จัดการมีธุรกรรมหนึ่งธุรกรรมใดที่มีความเกี่ยวข้องกัน
คณะกรรมการธนาคารจะแต่งตั้งกรรมการธนาคารที่มีอาวุโสท่านหนึ่งซึ่งเป็นกรรมการอิสระ
ทำหน้าที่แทนประธานกรรมการธนาคารเพื่อพิจารณาหรือตัดสินใจ
โดยที่ประธานกรรมการและกรรมการผู้จัดการ จะไม่ร่วมในการพิจารณาในกรณีนั้น ๆ

10. ค่าตอบแทนของกรรมการและผู้บริหาร

รายละเอียดเกี่ยวกับค่าตอบแทนของกรรมการและผู้บริหารได้อธิบายไว้ในหัวข้อ ค่าตอบแทน หน้า
9-9

11. การประชุมคณะกรรมการ

คณะกรรมการมีกำหนดประชุมโดยปกติเป็นประจำทุกวันพฤหัสบดีสุดท้ายของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
โดยวาระการประชุมคณะกรรมการแบ่งเป็นหมวดหมู่ชัดเจน เช่น เรื่องเพื่อพิจารณา
เรื่องขอสัตยาบัน และเรื่องเพื่อทราบ
และเลขานุการคณะกรรมการจัดส่งหนังสือเชิญประชุมพร้อมระเบียบวาระการประชุมและเอกสารประกอบไปยังกรรมการเป็นการล่วงหน้าไม่น้อยกว่า
7 วัน ก่อนการประชุม ปกติการประชุมแต่ละครั้งจะใช้เวลาประมาณ 3 ชั่วโมง
โดยมีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องตรวจสอบได้

ในปี 2545 คณะกรรมการมีการประชุมตามวาระปกติ จำนวน 12 ครั้ง และประชุมวาระพิเศษ
จำนวน 1 ครั้ง รวมทั้งสิ้น 13 ครั้ง โดยมีรายละเอียดการเข้าร่วมประชุมของกรรมการแต่ละท่าน
ดังนี้

+---------------------+-------+----------+-------+----------+--------+
| ราย                 | การปร |          | ก     |          | รวมจำ  |
| นามคณะกรรมการธนาคาร | ะชุมวา |          | ารประ |          | นวนครั้ง |
|                     | ระปกติ |          | ชุมวาร |          |        |
|                     |       |          | ะพิเศษ |          |        |
+---------------------+-------+----------+-------+----------+--------+
|                     | มา    | ผ่านระบบ  | มา    | ผ่านระบบ  | เข้าร่ว  |
|                     | ประชุม |          | ประชุม |          | มประชุม |
|                     |       | โทรศ     |       | โทรศ     |        |
|                     |       | ัพท์ทางไกล |       | ัพท์ทางไกล |        |
+---------------------+-------+----------+-------+----------+--------+
| นายบรรยงค์ ล่ำซำ      | 12    | -        | 1     | -        | 13     |
+---------------------+-------+----------+-------+----------+--------+
| พล.ต.อ.เภา สารสิน    | 11    | -        | 1     | -        | 12     |
+---------------------+-------+----------+-------+----------+--------+
| นายบัณฑูร ล่ำซำ        | 12    | -        | 1     | -        | 13     |
+---------------------+-------+----------+-------+----------+--------+
| นายศุกรีย์ แก้วเจริญ     | 11    | -        | 1     | -        | 12     |
+---------------------+-------+----------+-------+----------+--------+
| ม.ร.ว.สฤษดิคุณ กิติยากร | 11    | -        | 1     | -        | 12     |
+---------------------+-------+----------+-------+----------+--------+
| ม.ร.ว.ยงสวาสดิ์       | 9     | -        | -     | -        | 9      |
| กฤดากร              |       |          |       |          |        |
+---------------------+-------+----------+-------+----------+--------+
| นายสมชาย บุลสุข       | 10    | -        | 1     | -        | 11     |
+---------------------+-------+----------+-------+----------+--------+
| นางสุจิตพรรณ ล่ำซำ     | 9     | 3        | 1     | -        | 13     |
+---------------------+-------+----------+-------+----------+--------+
| ศ.ดร.สุชาดา กีระนันทน์  | 12    | -        | 1     | -        | 13     |
+---------------------+-------+----------+-------+----------+--------+
| ศ.ดร.ยงยุทธ ยุทธวงศ์   | 11    | -        | 1     | -        | 12     |
+---------------------+-------+----------+-------+----------+--------+
| Mr. Charles L.      | 3     | 7        | -     | 1        | 11     |
| Coltman, III        |       |          |       |          |        |
+---------------------+-------+----------+-------+----------+--------+
| Mr. William Mark    | -     | 11       | -     | 1        | 12     |
| Evans               |       |          |       |          |        |
+---------------------+-------+----------+-------+----------+--------+
| ดร.อภิชัย จันทรเสน     | 12    | -        | 1     | -        | 13     |
+---------------------+-------+----------+-------+----------+--------+
| Ms. Elizabeth Sam   | 8     | 2        | -     | -        | 10     |
+---------------------+-------+----------+-------+----------+--------+
| นายฉายศักดิ์ แสง-ชูโต   | 12    | -        | 1     | -        | 13     |
+---------------------+-------+----------+-------+----------+--------+
| ดร.ชวินท์ ธัมมนันท์กุล    | 11    | 1        | 1     | -        | 13     |
+---------------------+-------+----------+-------+----------+--------+

12. คณะอนุกรรมการ

คณะอนุกรรมการในความหมายที่กำหนดไว้ในหลักการกำกับดูแลกิจการที่ดี
ธนาคารได้จัดตั้งเป็นคณะกรรมการชุดต่าง ๆ ตามที่ประชุมคณะกรรมการธนาคารแล้ว
สำหรับรายละเอียด บทบาท ภาระหน้าที่ความรับผิดชอบ
และองค์ประกอบของแต่ละคณะได้อธิบายไว้ภายใต้หัวข้อเรื่อง การจัดการ หน้า 9-1 ถึงหน้า 9-8

13. ระบบการควบคุมและการตรวจสอบภายใน

รายละเอียดเกี่ยวกับระบบการควบคุมและการตรวจสอบภายในได้อธิบายไว้ภายใต้หัวข้อเรื่อง
การควบคุมภายใน หน้า 10-1

14. รายงานของคณะกรรมการ

ภาวะเศรษฐกิจของประเทศไทยในรอบปี 2545 ที่ผ่านมา ขยายตัวในอัตราที่น่าพอใจ
จากการใช้จ่ายในประเทศและการลงทุนที่เพิ่มขึ้น นอกจากนี้ การส่งออกก็ยังขยายตัวสูงกว่าที่คาดไว้
ส่งผลให้ฐานะทุนสำรองระหว่างประเทศเข้มแข็ง เศรษฐกิจมีเสถียรภาพและเงินเฟ้ออยู่ในระดับต่ำ
ขณะเดียวกันการปรับตัวดีขึ้นของระบบเศรษฐกิจไทย
ยังได้รับแรงหนุนจากการที่รัฐบาลใช้นโยบายการคลังและการเงินเร่งกระตุ้นเศรษฐกิจในประเทศ
เร่งกระจายเม็ดเงินสู่เศรษฐกิจรากหญ้า ทำให้ประชาชนมีกำลังจับจ่ายใช้สอยเพิ่มขึ้น
เป็นผลดีต่อการฟื้นตัวของเศรษฐกิจในระยะต่อไป

ระบบธนาคารพาณิชย์มีผลประกอบการดีจากการปล่อยสินเชื่อเพิ่มมากขึ้น
ธนาคารส่วนใหญ่มีผลกำไรสูงกว่าปีที่แล้ว อย่างไรก็ตาม แม้ว่าในรอบปีที่ผ่านมา
ธนาคารกสิกรไทยจะมีผลประกอบการเป็นที่น่าพอใจ มีกำไรเพิ่มขึ้นในอัตราค่อนข้างสูง
แต่ธนาคารก็ไม่นิ่งนอนใจ
ได้เร่งปรับกลยุทธ์การดำเนินธุรกิจให้ทันกับสภาพแวดล้อมที่เปลี่ยนแปลงไปอย่างรวดเร็ว
ทั้งในด้านการจัดโครงสร้างองค์การที่ช่วยให้การบริหารงานดำเนินรุดหน้าอย่างมีประสิทธิภาพ
มีระบบควบคุมภายในที่เข้มแข็งสามารถบริหารจัดการความเสี่ยงได้อย่างมีประสิทธิผล
มีการสร้างระบบบริหารจัดการด้านการเงินอย่างมืออาชีพ มุ่งมั่นในการเป็นบรรษัทภิบาลที่ดี
รวมทั้งการเร่งสร้างสัมพันธภาพที่แนบแน่นกับลูกค้า ซึ่งการปรับตัวอย่างไม่หยุดยั้งนี้
จึงเป็นพลังขับเคลื่อนธนาคารให้สามารถดำเนินธุรกิจได้อย่างราบรื่น มั่นคงตลอดไป

การดำเนินงานของธนาคารกสิกรไทยในรอบปี 2545
ที่ผ่านมาสามารถฟันฝ่าอุปสรรคนานาประการของระบบธนาคารและการเงินไปได้ด้วยดี
ก็เพราะความร่วมมือร่วมใจของพนักงานทุกคน ทุกระดับชั้น
รวมทั้งได้รับแรงสนับสนุนอย่างมั่นคงและต่อเนื่องจากท่านผู้ถือหุ้น ลูกค้า
นักลงทุนในประเทศและต่างประเทศ ตลอดจนประชาชนทั่วไป
ซึ่งคณะกรรมการธนาคารกสิกรไทยขอขอบพระคุณท่าน ผู้มีอุปการคุณทุกท่านมา ณ โอกาสนี้

15. ความสัมพันธ์กับผู้ลงทุน

ธนาคารจัดให้มีการเผยแพร่ข้อมูลสารสนเทศของธนาคารต่อนักลงทุนและสาธารณชนผ่านช่องทางต่าง
ๆ คือ

1. ตลาดหลักทรัพย์แห่งประเทศไทย

- แบบแสดงรายการข้อมูลประจำปี (แบบ 56-1)

- งบการเงินของธนาคาร (ธพ.1.1 งบการเงินรายไตรมาส รายงานประจำปี)

2. หนังสือพิมพ์

3. นิตยสาร

4. โทรทัศน์

5. เว็บไซต์ธนาคาร

6. การพบปะให้สัมภาษณ์แบบตัวต่อตัว (Company Visit/One-on-One Meeting)

7. การเดินทางไปพบนักลงทุนทั้งในประเทศและต่างประเทศ (Roadshow)

8. จัดประชุมนักวิเคราะห์หลักทรัพย์ (Analyst Meeting)

นอกจากนี้ ธนาคารได้จัดตั้งหน่วยงานนักลงทุนสัมพันธ์ขึ้นเมื่อวันที่ 18 พฤษภาคม 2541
โดยจัดตั้งเป็นส่วนนักลงทุนสัมพันธ์และบริการผู้ถือหุ้น สังกัดฝ่ายสื่อสารองค์การ
สายงานเลขาธิการองค์การ
มีหน้าที่ในการให้ข้อมูลแก่นักลงทุนและนักวิเคราะห์ที่ต้องการทราบข้อมูลของธนาคารทั้งชาวไทยและชาวต่างชาติ
โดยมีเป้าหมายเพื่อเผยแพร่ข้อมูลสารสนเทศของธนาคารแก่นักลงทุน ผู้ถือหุ้น ผู้เกี่ยวข้อง
และผู้สนใจในกิจการของธนาคาร
ทั้งยังเป็นการสร้างภาพลักษณ์ที่ดีและความน่าเชื่อถือของธนาคารให้กับนักลงทุนและให้บริการแก่ผู้ถือหุ้นของธนาคารอย่างมีประสิทธิภาพ

 การดูแลเรื่องการใช้ข้อมูลภายใน

ธนาคารมีนโยบายกำกับดูแล เพื่อป้องกันผู้บริหารนำข้อมูลภายในของธนาคารไปใช้ประโยชน์ส่วนตน
โดยกำหนดระเบียบข้อบังคับห้ามกรรมการ และผู้บริหารรวมถึงคู่สมรส บุตรของบุคคลดังกล่าว
ใช้ข้อมูลภายในที่ยังมิได้เปิดเผย เพื่อทำการซื้อขาย โอน
หรือรับโอนหลักทรัพย์ที่ออกโดยธนาคารก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามบทบัญญัติในกฎหมายที่เกี่ยวกับธุรกิจหลักทรัพย์และกำหนดให้ผู้บริหารรายงานต่อสำนักงานคณะกรรมการกำกับหลักทรัพย์และตลาดหลักทรัพย์ตามข้อกำหนด
ทุกครั้งที่มีการซื้อขาย โอน หรือรับโอนหลักทรัพย์ที่ออกโดยธนาคาร ภายใน 3
วันทำการนับจากวันที่มีการซื้อขาย โอนหรือรับโอน
นอกจากนี้ธนาคารได้กำหนดระเบียบวิธีปฏิบัติเป็นลายลักษณ์อักษรและกำหนดให้ฝ่ายกำกับการปฏิบัติงานทำหน้าที่ติดตามดูแลให้มีการปฏิบัติตามระเบียบข้อบังคับของธนาคาร

 บุคลากร

ณ วันที่ 31 ธันวาคม 2545 ธนาคารมีพนักงานรวมทั้งสิ้น 9,664 คน
แบ่งออกเป็นพนักงานในสำนักงานใหญ่ 5,577 คน พนักงานสาขาในเขตกรุงเทพมหานคร 1,730
คน สาขาในเขตภูมิภาค 2,328 คน สาขาต่างประเทศ 29 คน
โดยพนักงานที่ปฏิบัติงานในสำนักงานใหญ่
สามารถแยกเป็นตามสายงานตามโครงสร้างของธนาคารได้ ดังนี้

1. เจ้าหน้าที่บริหาร 25 คน

2. สายงานเลขาธิการองค์การ 72 คน

3. สายงานกำกับและตรวจสอบ 180 คน

4. สายงานบรรษัทธุรกิจ 817 คน

5. สายงานวิภัชธุรกิจ 1,485 คน

6. สายงานบริหารเครดิต 1,585 คน

7. สายงานระบบ 1,157 คน

8. สายงานการเงินและควบคุม 167 คน

9. สายงานทรัพยากรบุคคล 89 คน

-   ค่าตอบแทนพนักงาน

ในระหว่างปี 2545 (มกราคม – ธันวาคม 2545) พนักงานของธนาคารทั้งหมดได้รับค่าตอบแทนใน
รูปของเงินเดือน ค่าจ้าง ค่าครองชีพ ค่าล่วงเวลา บำเหน็จพิเศษ โบนัส เงินประจำตำแหน่ง
และเงินรางวัลพิเศษสำหรับผู้สอบผ่าน 5 ทักษะสู่ความเป็นเลิศ เป็นจำนวนเงินรวมทั้งสิ้น
4,696.78 ล้านบาท

-   ข้อพิพาทแรงงาน

ปี 2543 ธนาคารมีข้อพิพาทแรงงานเรื่องการจ่ายโบนัสประจำปี ซึ่งสามารถตกลงกันได้
โดยยกเลิกข้อตกลงเกี่ยวกับสภาพการจ้างปี พ.ศ. 2536 เรื่องการจ่ายโบนัสในอัตราปีละ 5.5
เท่าของเงินเดือน
โดยเปลี่ยนแปลงระบบการจ่ายโบนัสประจำปีจากเดิมเป็นจ่ายตามผลประกอบการของธนาคาร

ปี 2544 ธนาคารมีข้อพิพาทแรงงานในเรื่องข้อเรียกร้องประจำปี
ซึ่งไม่มีนัยสำคัญและไม่กระทบต่อการเปลี่ยนแปลงพนักงานของธนาคาร
และข้อพิพาทดังกล่าวสามารถตกลงกันได้

ปี 2545 ข้อเรียกร้องของทั้งสองฝ่ายยังอยู่ในระหว่างการเจรจาเพื่อหาข้อยุติ
ซึ่งไม่มีนัยสำคัญและไม่กระทบต่อการเปลี่ยนแปลงพนักงานของธนาคาร

-   โครงการให้ความช่วยเหลือพนักงานที่ขอลาออกจากงานเป็นกรณีพิเศษ (เฉพาะคราว)

เนื่องจากธนาคารมีการเปลี่ยนแปลงโครงสร้างองค์การรวมทั้งการปรับเปลี่ยนกระบวนการทำงานใหม่
เพื่อเป้าหมายการให้บริการที่เป็นมาตรฐานสากล
ทำให้ต้องลดพนักงานลงให้เหมาะสมและสอดคล้องกับความจำเป็น
ธนาคารจึงได้จัดโครงการเกษียณก่อนกำหนด (Early Retirement Program) ขึ้นโดยใช้ชื่อว่า
“โครงการให้ความช่วยเหลือพนักงานที่ขอลาออกจากงานเป็นกรณีพิเศษ (เฉพาะคราว)”
มีพนักงานเข้าร่วมโครงการในปี 2540, 2542, 2543 , 2544 และ2545 รวมทั้งสิ้น 4,629 คน

-   นโยบายในการพัฒนาบุคลากรของธนาคาร

ความเปลี่ยนแปลงและการแข่งขันที่รุนแรงในธุรกิจการธนาคารพาณิชย์ในช่วง 2-3 ปีที่ผ่านมา
ทำให้ธนาคารกสิกรไทยต้องปรับยุทธศาสตร์การพัฒนาบุคลากรให้สอดคล้องกับยุทธศาสตร์การทำธุรกิจโดยเฉพาะบรรษัทธุรกิจ
(Corporate Business) และวิภัชธุรกิจ (Retail Business)
ซึ่งจำเป็นต้องเร่งการพัฒนาศักยภาพของพนักงานให้มีความรู้ความสามารถ
และมีความชำนาญในการทำธุรกิจอย่างมืออาชีพมากยิ่งขึ้นในงานเครดิต งานขาย และงานให้บริการ
ด้วยมาตรฐานสากล

ธนาคารจึงได้เน้นการพัฒนาบุคลากรด้วยหลักสูตรที่เป็นมาตรฐานสากล
รวมทั้งมุ่งมั่นในการฝึกฝนบุคลากรของธนาคารให้เป็นผู้ถ่ายทอดความรู้และประสบการณ์อย่างมืออาชีพ
ผสมผสานกับวิทยากรภายนอกทั้งในและต่างประเทศ
เพื่อให้เกิดการแลกเปลี่ยนความรู้และประสบการณ์ที่มีคุณค่าและสามารถนำไปปรับใช้ได้ทันที
ตลอดจนการวางระบบพัฒนาบุคลากรที่ดีให้องค์กรสามารถรักษาองค์ความรู้ใหม่ที่ได้รับจากสถาบันและบริษัทที่ปรึกษาต่าง
ๆ
รวมทั้งส่วนที่บุคลากรของธนาคารพัฒนาขึ้นเองให้อยู่ในระบบที่พนักงานส่วนใหญ่ได้มีโอกาสเรียนรู้ร่วมกันอย่างต่อเนื่องเพื่อการพัฒนาอย่างยั่งยืนต่อไป

หลักสูตรที่เน้นหนักจึงได้แก่ การวิเคราะห์เครดิต การบริหารความเสี่ยง การขาย
และการให้บริการอย่างกสิกรไทย เป็นต้น นอกจากนี้
ธนาคารได้สนับสนุนบุคลากรทั้งกลุ่มผู้บริหารระดับสูงและผู้บริหารระดับกลางให้เข้าร่วมการสัมมนา
หรือศึกษาหาความรู้เพิ่มเติมกับสถาบันผู้เชี่ยวชาญด้านการพัฒนาบุคลากรภายนอกองค์กรทั้งในและต่างประเทศ
เพื่อเปิดโอกาสให้ผู้บริหารทุกระดับได้นำวิทยากรใหม่ ๆ
เข้ามาประยุกต์ใช้ในองค์กรได้อย่างมีประสิทธิภาพ และประสิทธิผลยิ่งขึ้น